ddrg/super_eurlex huggingface dataset:
Komission asetus (EY) N:o 720/2004, annettu 16 päivänä huhtikuuta 2004, asetuksessa (EY) N:o 1878/2003 tarkoitetun Réunioniin toimitettavaa pitkäjyväistä esikuorittua B-riisiä koskevan tarjouskilpailun osana jätettyjen tarjousten osalta



Virallinen lehti nro L 111 , 17/04/2004 s. 0038 - 0038



Komission asetus (EY) N:o 720/2004, annettu 16 päivänä huhtikuuta 2004, asetuksessa (EY) N:o 1878/2003 tarkoitetun Réunioniin toimitettavaa pitkäjyväistä esikuorittua B-riisiä koskevan tarjouskilpailun osana jätettyjen tarjousten osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(1), ja erityisesti sen 10 artiklan 1 kohdan, ottaa huomioon Réunionin riisitoimituksiin liittyvistä yksityiskohtaisista soveltamista koskevista säännöistä 6 päivänä syyskuuta 1989 annetun komission asetuksen (ETY) N:o 2692/89(2), ja erityisesti sen 9 artiklan 1 kohdan, sekä katsoo seuraavaa: (1) Komission asetuksessa (EY) N:o 1878/2003(3) avataan tarjouskilpailu Réunioniin toimitettavan pitkäjyväisen esikuoritun riisin tuen määrittämistä varten. (2) Asetuksen (ETY) N:o 2692/89 9 artiklan mukaisesti komissio voi päättää jätettyjen tarjousten perusteella asetuksen (EY) N:o 3072/95 22 artiklassa säädettyä menettelyä noudattaen olla ratkaisematta tarjouskilpailua. (3) Erityisesti asetuksen (ETY) N:o 2692/89 2 ja 3 artiklassa säädetyt arviointiperusteet huomioon ottaen tuen enimmäismäärää ei ole aiheellista vahvistaa. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksessa (EY) N:o 1878/2003 tarkoitettu Réunioniin toimitettavan CN-koodiin 1006 20 98 kuuluvan pitkäjyväisen esikuoritun B-riisin tukea koskeva tarjouskilpailu jätetään ratkaisematta 12.-15. huhtikuuta 2004 välisenä aikana jätettyjen tarjousten osalta. 2 artikla Tämä asetus tulee voimaan 17 päivänä huhtikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä huhtikuuta 2004. Komission puolesta Franz Fischler Komission jäsen (1) EYVL L 329, 30.12.1995, s. 18, asetus sellaisena kuin se on muutettuna komission asetuksella (EY) N:o 411/2002 (EYVL L 62, 5.3.2002, s. 27). (2) EYVL L 261, 7.9.1989, s. 8, asetus sellaisena kuin se on muutettuna asetuksella (EY) N:o 1453/1999 (EYVL L 167, 2.7.1999, s. 19). (3) EUVL L 275, 25.10.2003, s. 23.
Komission asetus (EY) N:o 756/2004, annettu 22 päivänä huhtikuuta 2004, jäsenvaltion lipun alla purjehtivien alusten katkaravun kalastuksen lopettamisesta



Virallinen lehti nro L 118 , 23/04/2004 s. 0035 - 0035



Komission asetus (EY) N:o 756/2004, annettu 22 päivänä huhtikuuta 2004, jäsenvaltion lipun alla purjehtivien alusten katkaravun kalastuksen lopettamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93(1), ja erityisesti sen 21 artiklan 3 kohdan, sekä katsoo seuraavaa: (1) Yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2004 19 päivänä joulukuuta 2003 annetussa neuvoston asetuksessa (EY) N:o 2287/2003(2) säädetään katkarapukiintiöistä vuodeksi 2004. (2) Kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen kiintiönsä. (3) Komissiolle toimitettujen tietojen mukaan jäsenvaltion lipun alla purjehtivien tai jäsenvaltiossa rekisteröityjen alusten katkarapusaaliit NAFO 3L -alueen vesillä ovat täyttäneet vuodeksi 2004 myönnetyn kiintiön. Yhteisö on kieltänyt tämän kannan kalastuksen 1 päivästä maaliskuuta 2004. Tämän vuoksi on tarpeen noudattaa tätä päivämäärää, ON ANTANUT TÄMÄN ASETUKSEN: 1 artikla Jäsenvaltion lipun alla purjehtivien tai jäsenvaltiossa rekisteröityjen alusten katkarapusaaliit NAFO 3L -alueen vesillä ovat täyttäneet jäsenvaltiolle vuodeksi 2004 myönnetyn kiintiön. Kielletään jäsenvaltion lipun alla purjehtivilta tai jäsenvaltiossa rekisteröidyiltä aluksilta katkaravun kalastus NAFO 3L -alueen vesillä sekä näiden alusten tämän asetuksen ensimmäisen soveltamispäivän jälkeen pyytämän kyseisen kannan hallussa pitäminen aluksessa sekä sen uudelleenlastaus ja purku. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä maaliskuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä huhtikuuta 2004. Komission puolesta Jörgen Holmquist Kalastuspääosaston pääjohtaja (1) EYVL L 261, 20.10.1993, s. 1, asetus sellaisena kuin se on viimeksi muutettuna asetuksella (EY) N:o 1954/2003 (EUVL L 289, 7.11.2003, s. 1). (2) EUVL L 344, 31.12.2003, s. 1.
(1)

Asetuksessa (EY) N:o 797/2004, joka korvaa neuvoston asetuksen (EY) N:o 1221/97 (2), vahvistetaan toimet, joilla pyritään parantamaan mehiläistuotteiden tuotantoa ja kaupan pitämistä koskevia edellytyksiä. Selvyyden vuoksi olisi kumottava hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä annetun neuvoston asetuksen (EY) N:o 1221/97 soveltamista koskevista yksityiskohtaisista säännöistä 20 päivänä marraskuuta 1997 annettu komission asetus (EY) N:o 2300/97 (3) ja korvattava se uudella asetuksella.
Komission asetus (EY) N:o 903/2004, annettu 29 päivänä huhtikuuta 2004, tiettyihin kolmansiin maihin vietävän valkoisen sokerin vientituen enimmäismäärän vahvistamisesta asetuksessa (EY) N:o 1290/2003 tarkoitetun pysyvän tarjouskilpailun osana järjestettävää 26. osittaista tarjouskilpailua varten



Virallinen lehti nro L 163 , 30/04/2004 s. 0042 - 0042



Komission asetus (EY) N:o 903/2004, annettu 29 päivänä huhtikuuta 2004, tiettyihin kolmansiin maihin vietävän valkoisen sokerin vientituen enimmäismäärän vahvistamisesta asetuksessa (EY) N:o 1290/2003 tarkoitetun pysyvän tarjouskilpailun osana järjestettävää 26. osittaista tarjouskilpailua varten EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1) ja erityisesti sen 27 artiklan 5 kohdan, toisen alakohdan, sekä katsoo seuraavaa: (1) Valkoisen sokerin vientiä koskevasta pysyvästä tarjouskilpailusta vientimaksujen ja/tai vientitukien määrittämiseksi markkinointivuodeksi 2003/2004 18 päivänä heinäkuuta 2003 annetun komission asetuksen (EY) N:o 1290/2003(2) nojalla tämän sokerin tiettyihin kolmansiin maihin vientiä varten järjestetään osittaisia tarjouskilpailuja. (2) Asetuksen (EY) N:o 1290/2003 9 artiklan 1 kohdan mukaisesti kyseistä osittaista tarjouskilpailua varten vahvistetaan tarvittaessa vientituen enimmäismäärä, ottaen erityisesti huomioon yhteisön ja maailmanmarkkinoiden sokerin markkinatilanne ja sen odotettavissa oleva kehitys. (3) Tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Vahvistetaan vientituen enimmäismääräksi asetuksen (EY) N:o 1290/2003 nojalla järjestetyssä valkoisen sokerin 26. tarjouskilpailussa 49,158 EUR/100 kg. 2 artikla Tämä asetus tulee voimaan 30 päivänä huhtikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä huhtikuuta 2004. Komission puolesta Franz Fischler Komission jäsen (1) EYVL L 178, 30.6.2001, s. 1, asetus sellaisena kuin se on viimeksi muutettuna komission asetuksella (EY) N:o 39/2004 (EUVL L 6, 10.1.2004, s. 16). (2) EYVL L 181, 19.7.2003, s. 7, asetus sellaisena kuin se on muutettuna asetuksella (EY) N:o 2126/2003 (EUVL L 319, 4.12.2003, s. 4).
(7)

Ottaen huomioon asetuksen (EY) N:o 414/2004 6 artiklan 2 kohdan soveltamisessa todetut vaikeudet todistaa, että viitejaksolla 2000–2002 ensisijaisesti tuodut banaanit on todella luovutettu vapaaseen liikkeeseen uusissa jäsenvaltioissa, ja ottaen huomioon mainitun säännöksen muuttaminen asetuksella (EY) N:o 689/2004 (4), jokaiselle toimijalle olisi vahvistettava tapauksesta riippuen väliaikainen viitemäärä tai määrä tuontitodistusten antamiseksi ensimmäistä erää varten toukokuun 2004 alussa. Tämän väliaikaisen vahvistamisen avulla toimivaltaisten kansallisten viranomaisten pitäisi voida tarkastaa toimijoiden esittämät asiakirjat ja muut todistukset, tehdä korjaukset asetuksen (EY) N:o 414/2004 4 ja 5 artiklan mukaisiin ilmoituksiin ja oikaista tarvittaessa saman asetuksen 7 artiklan 3 kohdassa tarkoitetut tiedonannot ajoissa ennen lisämäärän uuden erän avaamista.
(1)

Asetuksen (ETY) N:o 1766/92 10 artiklassa säädetään, että tuotaessa mainitun asetuksen 1 artiklassa tarkoitettuja tuotteita kannetaan yhteisen tullitariffin mukaiset tullit. Kyseisen artiklan 2 kohdassa tarkoitettujen tuotteiden osalta tuontitulli on kuitenkin yhtä suuri kuin näiden tuotteiden interventiohinta tuonnin tapahtuessa korotettuna 55 prosentilla, josta on vähennetty kyseessä olevaan toimitukseen sovellettava cif-tuotantohinta. Tuontitulli ei saa kuitenkaan ylittää yhteisen tullitariffin mukaista tullimaksua.
(145)

Tarkasteltavana olevan tuotteen ja samankaltaisen tuotteen pääasiallinen käyttäjä on sähköterästä valmistava tuotannonala, jonka osuus kyseisten tuotteiden kokonaiskulutuksesta yhteisössä on noin 80 prosenttia. Tutkimuksessa yhteistyössä toimineet kahdeksan loppukäyttäjää kuluttivat noin 27 prosenttia asianomaisesta maasta yhteisöön joko suoraan tutkimuksen kohteena olevilta intialaisilta tuottajilta tai tuojien/kauppiaiden välityksellä tuotujen tuotteiden kokonaismäärästä. Tutkimuksessa yhteistyössä toimineilta kahdelta intialaiselta vientiä harjoittavalta tuottajalta saatujen tietojen mukaan yhteisön loppukäyttäjien (eli edellä mainittujen kahdeksan yhteistyössä toimineen käyttäjän ja yhteistyöhön osallistumattomien käyttäjien) osuus asianomaisen Intiasta peräisin olevan tuotteen suoran tuonnin kokonaismäärästä on noin 56 prosenttia. Loppuosan (4 prosenttia) tuonnista vastasi yhteisön tuotannonala.
(1)

Päätöksen 2001/822/EY liitteessä III olevan 6 artiklan 4 kohdan mukaisesti AKT/MMA/EY-alkuperäkumulaatio hyväksytään vuosittain 28 000 tonnin sokerimäärälle 17 ryhmään ja tariffinimikkeisiin 1806 10 30 ja 1806 10 90 kuuluville tuotteille. Sokerin sekä AKT/MMA- ja EY/MMA-alkuperäkumulaatiota soveltaen saatujen sokerin ja kaakaon sekoitusten tuontitodistusten myöntämistä koskevista yksityiskohtaisista säännöistä annetusta asetuksesta (EY) N:o 192/2002 poikkeamisesta 29 päivänä joulukuuta 2003 annetun komission asetuksen (EY) N:o 2302/2003 (3) 1 artiklan 3 kohdan mukaisesti vuoden 2004 toukokuussa jätetyille todistushakemuksille käytettävissä oleva määrä on 18 667 tonnia.
(1)

Neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta 7 päivänä toukokuuta 2001 annetun komission asetuksen (EY) N:o 896/2001 (2) 14 artiklan 1 kohdassa säädetään mahdollisuudesta vahvistaa tuontitodistusten myöntämistä varten kullekin kolmelle ensimmäiselle vuosineljännekselle ohjeellinen määrä, joka ilmaistaan yhtenäisenä prosenttimääränä kussakin asetuksen (EY) N:o 404/93 18 artiklan 1 kohdassa säädetyissä A-, B- ja C-tariffikiintiöissä käytettävissä olevista määristä.
—

englanniksi: licence issued under Regulation (EC) No 1076/2004 and valid only until 31 December 2004.
—

englanniksi: licence issued under Regulation (EC) No 1077/2004 and valid only until 31 December 2004.
(16)

On huomattava, että perusasetuksen 4 artiklan 1 kohdan a alakohdassa säädetään, että yhteisön tuottajat, jotka myös tuovat väitetyn polkumyynnin alaista tuotetta, voidaan jättää yhteisön tuotannonalan määritelmän ulkopuolelle. Lisäksi on huomattava, että perusasetuksen 13 artiklan 3 kohdassa ei edellytetä sitä, että toimenpiteiden kiertämistä koskevan tutkimuksen vireillepanopyynnön esittävien yhteisön tuottajien tuotannon on edustettava pääosaa samankaltaisen tuotteen tuotannosta yhteisössä. Niinpä se, että tällaista tutkimusta vastustava yhteisön tuottaja edustaa suurempaa osaa yhteisön tuotannosta kuin pyynnön esittänyt osapuoli, ei sinällään ole peruste menettelyn päättämiseksi. Siitäkin huolimatta, että kyseistä tuojaa olisi pidettävä osana yhteisön tuotannonalaa, tutkimuksesta ilmeni, että pyynnön esittäjät joka tapauksessa tuottivat yhä huomattavia määriä ja edustivat pääosaa samankaltaisen tuotteen tuotannosta yhteisössä, vaikka yksi tuotantolaitos oli suljettu tutkimusajanjakson jälkeen. Niinpä vaatimus käynnissä olevan menettelyn päättämisestä oli hylättävä.
(4)

Toimivaltaisille viranomaisille on esitetty 14 päivän ja 18 päivän kesäkuuta 2004 välisellä viikolla asetuksen (EY) N:o 1159/2003 5 artiklan 1 kohdan mukaisesti tuontitodistushakemuksia, joissa haettu kokonaismäärä ylittää yhden asianomaisen maan osalta AKT–Intia-sokerille asetuksen (EY) N:o 1159/2003 9 artiklan perusteella vahvistetun toimitusvelvoitteen määrän.
(6)

Neuvoston asetuksen (EY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta 26 päivänä tammikuuta 1999 annetun komission asetuksen (EY) N:o 174/1999 (2) 16 artiklan mukaan lisättyä sokeria sisältäville maitotuotteille myönnettävä vientituki on kahden osan summa. Ensimmäisen osan tarkoituksena on ottaa huomioon maitotuotteiden määrä, ja se lasketaan kertomalla perusmäärä kyseisen tuotteen maitotuotteiden pitoisuudella. Toisen osan tarkoituksena on ottaa huomioon lisätyn sakkaroosin määrä, ja se lasketaan kertomalla koko tuotteen sakkaroosipitoisuus sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001 (3) 1 artiklan 1 kohdan d alakohdassa tarkoitettujen tuotteiden vientipäivänä sovellettavalla vientituen perusmäärällä. Viimeksi mainittu osa otetaan huomioon ainoastaan, jos lisätty sakkaroosi on saatu yhteisössä korjatusta sokerijuurikkaasta tai -ruo'osta.
(1)

Asetuksessa (EY) N:o 838/2004 vahvistetaan 300 000 tonniksi lisämäärä, joka on käytettävissä banaanien tuomiseksi uusiin jäsenvaltioihin 1 päivän toukokuuta ja 31 päivän joulukuuta 2004 välisenä aikana. Siitä 249 000 tonnia on osoitettu perinteisille toimijoille ja 51 000 tonnia ei-perinteisille toimijoille.
(5)

Tarkastelua koskevan pyynnön esitti Euroopan unionin saumattomien teräsputkien valmistajien etuja valvova Defence Committee of the Seamless Steel Tube Industry of the European Union edustaen tuottajia, joiden tuotanto muodostaa pääosan tiettyjen raudasta tai seostamattomasta teräksestä valmistettujen saumattomien putkien koko tuotannosta yhteisössä.
(2)

Asetuksen (ETY) N:o 2092/91 liitteessä VI olevassa C jaksossa luetellaan maataloudesta peräisin olevat ainesosat, joita ei ole tuotettu luonnonmukaisesti mutta joita voidaan käyttää elintarvikkeiden valmistuksessa kyseisen asetuksen 5 artiklassa säädetyin edellytyksin, jos on osoitettu, että yhteisössä ei ole riittävästi saatavilla tällaisia ainesosia, jotka olisi tuotettu luonnonmukaisin menetelmin.
2.

Korvataan kohta ”Leonid Minin (alias (a) Blavstein, (b) Blyuvshtein, (c) Blyafshtein, (d) Bluvshtein, (e) Blyufshtein, (f) Vladimir Abramovich Kerler, (g) Vladimir Abramovich Popiloveski, (h) Vladimir Abramovich Popela, (i) Vladimir Abramovich Popelo, (j) Wulf Breslan, (k) Igor Osols). Syntymäaika: (a) 14.12.1947, (b) 18.10.1946, (c) ei tiedossa). Kansalaisuus: ukrainalainen. Saksan passit (nimellä Minin): (a) 5280007248D, (b) 18106739D. Israelin passit: (a) 6019832 (6/11/94–5/11/99), (b) 9001689 (23/1/97–22/1/02), (c) 90109052 (26/11/97). Venäjän passi: KI0861177; Bolivian passi: 65118; Kreikan passi: ei tiedossa. Exotic Tropical Timber Enterprises -yhtiöiden omistaja” seuraavalla kohdalla: ”Leonid Minin (alias (a) Blavstein, (b) Blyuvshtein, (c) Blyafshtein, (d) Bluvshtein, (e) Blyufshtein, (f) Vladimir Abramovich Kerler, (g) Vladimir Abramovich Popiloveski, (h) Vladimir Abramovich Popela, (i) Vladimir Abramovich Popelo, (j) Wulf Breslan, (k) Igor Osols). Syntymäaika: (a) 14.12.1947, (b) 18.10.1946, (c) ei tiedossa). Kansalaisuus: israelilainen. Väärennetyt Saksan passit (nimellä Minin): (a) 5280007248D, (b) 18106739D. Israelin passit: (a) 6019832 (6/11/94–5/11/99), (b) 9001689 (23/1/97–22/1/02), (c) 90109052 (26/11/97). Venäjän passi: KI0861177; Bolivian passi: 65118; Kreikan passi: ei tiedossa. Exotic Tropical Timber Enterprises -yhtiöiden omistaja.”.
(3)

Komissiolle toimitettujen tietojen perusteella Ranskan lipun alla purjehtivien tai Ranskassa rekisteröityjen alusten merikrottisaaliit ICES-alueilla VIII c, IX, X, CECAF 34.1.1 (EY:n vedet) ovat täyttäneet Ranskalle vuodeksi 2004 osoitetun kiintiön. Ranska on kieltänyt tämän kannan kalastuksen 17 päivästä heinäkuuta 2004 alkaen. Sen vuoksi on tarpeen noudattaa tätä päivämäärää,
(1)

Kiintiöjärjestelmän soveltamista koskevista yksityiskohtaisista säännöistä sokerialalla 20 päivänä helmikuuta 2002 annetun komission asetuksen (EY) N:o 314/2002 (2) 8 artiklassa säädetään, että perustuotantomaksun ja B-maksun määrät sekä tarvittaessa asetuksen (EY) N:o 1260/2001 16 artiklan 2 kohdassa tarkoitettu sokerin, isoglukoosin ja inuliinisiirapin kerroin on vahvistettava edellisen markkinointivuoden osalta ennen seuraavaa 15 päivää lokakuuta.
(3)

Jäsenvaltiot ovat ilmoittaneet asetuksen (EY) N:o 2202/96 soveltamista koskevista yksityiskohtaisista säännöistä annetun komission asetuksen (EY) N:o 2111/2003 (2) 39 artiklan 1 kohdan c alakohdan mukaisesti niiden jalostettaviksi toimitettujen appelsiinien määrät, joista on maksettu tukea. Näiden tietojen perusteella voidaan todeta, että yhteisön jalostuskynnys on ylittynyt 100 380 tonnilla. Yhteisön kynnyksen ylityksen osana on todettu Kreikan, Italian ja Portugalin kynnysten ylittyminen. Asetuksen (EY) N:o 2202/96 liitteessä I ilmoitettuja appelsiinien tukimääriä on sen vuoksi alennettava markkinointivuonna 2004/2005 Kreikan osalta 0,64 prosenttia, Italian osalta 14,95 prosenttia ja Portugalin osalta 0,29 prosenttia.
(2)

Asetusta (EY) N:o 751/2004 muutetaan asetuksella (EY) N:o 1843/2004 siten, että Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian valuuttakurssin määräytymisperusteeksi vuodeksi 2004 yhteisen maatalouspolitiikan suoria tukijärjestelmiä koskevia yhteisiä sääntöjä, tiettyjä viljelijöiden tukijärjestelmiä ja eräiden asetusten muuttamista koskevan neuvoston asetuksen (EY) N:o 1782/2003 (3) IV osaston 4 luvussa säädetyn pähkinöiden pinta-alatuen muuntamiseksi kansalliseksi valuutaksi vahvistetaan liittymissopimuksen voimaantulopäivä.
(2)

Tarkistuksessa on havaittu, että asetuksen (EY) N:o 1888/2004 liitteissä on laskuvirhe. Kyseinen asetus olisi siis oikaistava,
(2)

Sveitsin valaliiton kanssa on sovittu, että kauppa jatkuu keskeytyksettä. Menettelyjä kahdenvälisen päätöksen tekemiseksi sopimuksen liitteiden 1 ja 2 muuttamisesta ei saada päätökseen välittömästi. Sen varmistamiseksi, että kiintiöetuus on käytettävissä edellä tarkoitetun päätöksen voimaantuloon asti, ja yksinkertaistamisen vuoksi on aiheellista avata kyseinen tariffikiintiötä koskeva myönnytys yksipuolisena siirtymätoimenpiteenä.
(5)

Tämän tarkastelun kohteena oleva tuote on sama kuin alkuperäisessä tutkimuksessa eli vähittäiskaupassa käytettävät elektroniset vaa'at, joiden kuormitusraja on enintään 30 kg, joissa on painon, yksikköhinnan ja maksettavan hinnan digitaalinäyttö (riippumatta siitä, onko ne varustettu laitteella näiden tietojen tulostamiseksi), jotka kuuluvat CN-koodiin ex 8423 81 50 (Taric-koodi 8423815010) ja ovat peräisin Taiwanista.
(1)

Poikkeuksellisten kaupan toimenpiteiden käyttöönotosta Euroopan unionin vakautus- ja assosiaatioprosessiin osallistuville tai siihen yhteydessä oleville maille ja alueille sekä asetuksen (EY) N:o 2820/98 muuttamisesta ja asetusten (EY) N:o 1763/1999 ja (EY) N:o 6/2000 kumoamisesta 18 päivänä syyskuuta 2000 annetun neuvoston asetuksen (EY) N:o 2007/2000 (2) 4 artiklan 2 kohdassa säädetään ”baby beef” -tuotteiden vuotuisesta 11 475 tonnin tullietuuskiintiöstä, joka jaetaan Bosnia ja Hertsegovinan sekä Serbian ja Montenegron, Kosovo mukaan luettuna, kesken.
(3)

Euroopan yhteisöjen taloudellisten etujen suojaamisesta 18 päivänä joulukuuta 1995 annetun neuvoston asetuksen (EY, Euratom) N:o 2988/95 (3) mukaisesti Etelä-Afrikan tasavallalle on mahdollista antaa rahoitusta suorana talousarvioapuna. Asetusta (EY) N:o 1726/2000 voitaisiin kuitenkin tulkita siten, että kohdentamaton talousarviotuki jäisi sen soveltamisalan ulkopuolelle. Lisäksi Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetussa neuvoston asetuksessa (EY, Euratom) N:o 1605/2002 (4) on toisen osan IV osastossa erityisiä säännöksiä ulkoisista toimista. Näin ollen on aiheellista yhdenmukaistaa asetus (EY) N:o 1726/2000 asetuksen (EY, Euratom) N:o 1605/2002 ja Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (5) kanssa.
f)

Varustajien on nimettävä ja valtuutettava asiamies, jonka on oltava Mauritiuksella ja jolla on oltava valtuutus edustaa varustajia kaikissa oikeudenkäyntimenettelyissä. Varustajien on ilmoitettava Mauritiuksen viranomaisille asiamiehensä nimi ja osoite.
Huom. Tuotekoodit sekä A-sarjan määräpaikkakoodit on määritelty komission asetuksessa (ETY) N:o 3846/87 (EYVL L 366, 24.12.1987, s. 1), sellaisena kuin se on muutettuna. Määräpaikkojen numerokoodit on määritelty komission asetuksessa (EY) N:o 2081/2003 (EUVL L 313, 28.11.2003, s. 11). Muiksi määräpaikoiksi on määritelty seuraavat: B00 : Kaikki määräpaikat (kolmannet maat, muut alueet, muonitus ja muut määräpaikat, joihin vienti rinnastetaan vientiin yhteisön ulkopuolelle) lukuun ottamatta Romaniaa. B02 : B08, B09 ja määräpaikka 220. B03 : Ceuta, Melilla, Islanti, Norja, Färsaaret, Andorra, Gibraltar, Pyhä istuin, Bulgaria, Albania, Kroatia, Bosnia ja Hertsegovina, Serbia ja Montenegro, entinen Jugoslavian tasavalta Makedonia, Livignon ja Campione d'Italian kuntien alueet, Helgolandin saari, Grönlanti, muonitus ja tarvikkeet (36 ja 45 artiklassa sekä soveltuvin osin komission asetuksen (EY) N:o 800/1999 (EYVL L 102, 17.4.1999, s. 11), sellaisena kuin se on muutettuna, 44 artiklassa tarkoitetut määräpaikat). B08 : Turkki, Ukraina, Valko-Venäjä, Moldova, Venäjä, Georgia, Armenia, Azerbaidžan, Kazakstan, Turkmenistan, Uzbekistan, Tadžikistan, Kirgisia, Marokko, Algeria, Tunisia, Libya, Libanon, Syyria, Irak, Iran, Israel, Länsiranta ja Gazan alue, Jordania, Saudi-Arabia, Kuwait, Bahrain, Qatar, Yhdistyneet arabiemiirikunnat, Oman, Jemen, Pakistan, Sri Lanka, Myanmar (Burma), Thaimaa, Vietnam, Indonesia, Filippiinit, Kiina, Pohjois-Korea, Hongkong. B09 : Sudan, Mauritania, Mali, Burkina Faso, Niger, Tšad, Kap Verde, Senegal, Gambia, Guinea-Bissau, Guinea, Sierra Leone, Liberia, Norsunluurannikko, Ghana, Togo, Benin, Nigeria, Kamerun, Keski-Afrikan tasavalta, Päiväntasaajan Guinea, São Tomé ja Príncipe, Gabon, Kongo, Kongon demokraattinen tasavalta, Ruanda, Burundi, Saint Helena ja siihen kuuluvat alueet, Angola, Etiopia, Eritrea, Djibouti, Somalia, Uganda, Tansania, Seychellit ja siihen kuuluvat alueet, brittiläinen Intian valtameren alue, Mosambik, Mauritius, Komorit, Mayotte, Sambia, Malawi, Etelä-Afrikka, Lesotho. B11 : Libanon ja Egypti.